Dave Liebman

**David Liebman** nado en Brooklyn (Nova York) o 4 de setembro de 1946, é un afamado saxofonista tenor, soprano, frautista clarinetista e compositor de jazz americano. Durante a primeira metada dos 70 gravou en estudio con Miles Davis formando parte da súa banda en xira polo país, chegando a publicar no álbum de directos *Dark Magus* de Davis. 

## Traxectoria
Lieman comezou a estudar música por conta propia con Joe Allard entre 1962 e 1966 e, unha vez feita a base, perfeccionou a técnica ao saxofón con Charles Lloyd entre 1966 e 1968, á vez que cursaba estudos na Facultade de Historia. En 1970, foi membro do grupo «Ten Wheel Drive», logo tocou co batería Pete La Roca e de 1970 a 1973 co grupo de Elvin Jones. En 1972 colaborou no disco «On the Corner» con Miles Davis, quedando co trompetista entre 1973 e 1974, gravando varios discos en directo e participando en varios festivais.

Ao ano seguinte tocou e gravou no Xapón coa cantante Abbey Lincoln e en 1974 fundou xunto a outros músicos a «Free Life Communication» e finalmente consolidou a súa carreira cando dirixiu entre 1973 e 1976 o combo «Lookout Farm» con Richard Beirach ao piano, John Abercrombie á guitarra, Frank Tusa ou Gene Perla ao baixo, Jeff Williams á batería e Badal Roy á percusión. Xa na década dos oitenta gravou co, moi popular entre a crítica, contrabaixista danés Niels-Henning Ørsted Pedersen e os seus discos para varios selos discográficos comezaron a proliferar.

Discípulo en técnica de John Coltrane, a súa pulidísima dicción e a súa gran coherencia nos solos valéronlle o seu recoñecemento actual. 

## Discografía 
* 2022: *Truth and Honesty* (Newvelle), con Ben Monder, John Hébert
* 2021: Dave Liebman & Richie Beirach: *Empathy* (Jazzline, caixa de 5-CD, grav. 2016–2020)
* 2019: Dave Liebman, Adam Rudolph, Hamid Drake: *Chi* (RareNoiseRecords)
* 2018: Michael Stephans, David Liebman, Marc Copland, Drew Gress: *Quartette Oblique* (Sunnyside)
* 2017: Dave Liebman & Joe Lovano: *Compassion: The Music of John Coltrane* (Resonance Records)
Gary Hassay, Dave Liebman, William Parker, Tatsuya Nakatani: *Deep Within* (2017)
* 2015: Dave Liebman & Richie Beirach: *Balladscapes* (Intuition)
* 2014: *Presents Ceremony* (Chesky 2014, con Willy Rodriguez, Paolo Stagnaro, Gabo Lugo, Marcos López, Oscar Stagnaro)
* 2012: David Liebman & Ellery Eskelin: *Non Sequiturs* (HatOLOGY)
* 2009: Dave Liebman Group: *Live at MCG* (gravación de 1995) (MCG Jazz, con Phil Markowitz, Vic Juris, [Tony Marino, Jamey Haddad)
* 2008: Dave Liebman & Enrico Intra *Liebman meets Intra Contenuto* (Alfa Music)
* 2005: Dave Liebman & Bobby Avey: *Vienna Dialogues* (Zoho Music)
* 2005: David Liebman, Richie Beirach, Ron McClure, Billy Hart: *Redemption* (HatHut Records)
* 2004: Dave Liebman Group: *In a Mellow Tone* (Zoho Music, con Vic Juris, Tony Marino, Jamey Haddad) 
* 2003: Andreas Schmidt & Dave Liebman & Friends in Berlin (JazzHausMusik)
* 1990: David Liebman Quintet *If They Only Knew* (Timeless Records 1990, con Terumasa Hino, John Scofield, Ron McClure, Adam Nussbaum)
* 1986: *The Loneliness of a Long Distance Runner* (CMP Records, 1986; en solitario)
* 1986: David Liebman, Richard Beirach, Ron McClure, Billy Hart *Quest II* (Storyville Records)
* 1981: Dave Liebman, Richie Beirach, George Mraz, Al Foster *Quest* (Palo Alto Records)

## Notas 
## Véxase tamén 
### Ligazóns externas 
* Street Talk, canciòn a tres saxofóns de Liebman, Lovano e Osby, en youtube